Ľudovít Lačný

Ľudovít Lačný (* 8. december 1926, Banská Štiavnica† 25. december 2019)Zomrel Ľudovít Lačný – Slovenská organizácia kompozičného šachu bol slovenský šachový skladateľ a rozhodca. V albumoch FIDE získal 25,5 bodu.

Lačný absolvoval štúdium matematiky na Univerzite Komenského v Bratislave, pracoval ako stredoškolský profesor a ako počítačový programátor. V roku 1956 ho vymenovali za medzinárodného rozhodcu v kompozičnom šachu a v roku 2005 získal titul medzinárodného majstra v kompozičnom šachu. Vytvoril viac než 100 veľmi kvalitných šachových skladieb, ako prvý na svete zložil roku 1949 cyklickú zámenu troch matov, ktorá neskôr dostala názov Lačného téma, a neskôr ju rozšíril na štyri varianty. Ako jediný na svete získal 4 zlaté medaily vo svetových súťažiach WCCT. Slovenská organizácia kompozičného šachu vypísala v roku 2006 tematický turnaj pri príležitosti 80 narodenín Ľudovíta Lačného na pomocné priame maty 2. ťahom.

 Referencie 

 Externé odkazy 
 Lačného prezentácia na webe Juraja Lörinca

Kategória:Česko-slovenskí šachisti
Kategória:Slovenskí šachoví skladatelia
Kategória:Slovenskí šachoví rozhodcovia
Kategória:Slovenskí stredoškolskí pedagógovia
Kategória:Slovenskí programátori
Kategória:Osobnosti z Banskej Štiavnice